Bursa de Valori Bucureşti (BVB) a deschis în creştere pe toţi indicii şedinţa de marţi, iar rulajul se cifra la 6,74 milioane de lei (1,35 milioane de euro) după 30 de minute de la debutul tranzacţiilor.
Indicele principal BET, care arată evoluţia celor mai lichide 20 de companii, înregistra o apreciere de 0,48%, iar indicele BET-Plus, care arată evoluţia celor mai lichide 43 de acţiuni de la BVB, era pe plus cu 0,47%.
Totodată, indicele blue-chip extins BET-XT, al celor mai lichide 25 de titluri, a urcat cu 0,44%, în timp ce reperul de randament al fondurilor de investiţii, BET-BK, s-a majorat tot cu 0,44%.
Indicele BET-FI al SIF-urilor consemna o apreciere de 0,71%, iar BET-NG, indicele celor 10 companii din sectorul energetic şi al utilităţilor, a crescut cu 0,36%.
Conform datelor BVB, cele mai mari creşteri ale valorii acţiunilor le înregistrau Fondul Proprietatea (+3,93%), SSIF BRK Financial Group (+2,37%) şi Turism, Hoteluri, Restaurante Marea Neagră (+2%).
Pe de altă parte, în scădere erau acţiunile Rompetrol Well Services (-3,83%), Carbochim (-2,92%) şi Vrancart (-1,88%).